ખરેખર જ્યારે આજે એક એક ગલીના નાકે 12-15 વર્ષના યુવાનને માવા-મસાલા ખાતો જોઇએ ત્યારે ખુબ જ દુ:ખની લાગણી થાય છે. જો કોઇ ભણેલ વ્યક્તિ આવા યુવાનોને આ બાબતે ઉપદેશ આપે તો તેઓને તે "ભાષણ" લાગે છે અને પાછળથી તે ભણેલ અથવા તો અનુભવ થયેલી વ્યક્તિનો મજાક ઉડાવે છે. ભારતમાં ઘણા ખરા રાજ્યોની સરકારોએ પણ ગુટખા પર પ્રતિબંધ મુક્યો છે પરંતુ આવો પ્રતિબંધ મુક્યા બાદ તો ગુટખાના વેંચાણમાં કાળા બજાર થવા લાગ્યુ છે. કાયદાથી બચવાના બહાને અમુક દુકાનદારો "મોતની પડીકી" બે થી ત્રણ ગણા ભાવે વેચાણ કરે છે. સરકાર આ બાબતે વિચારવા માટે સમય ન હોય તેવુ લાગી રહ્યુ છે. મા-બાપને જાણે સંતાનોના ભવિષ્યની ચિંતા ન હોય તે પણ સ્પષ્ટ દેખાય છે.